**R O M Â N I A**

**JUDEŢUL MUREŞ**

**MUNICIPIUL TÂRGU MUREŞ**

 **ADMINISTRAŢIA COMPLEXULUI DE AGREMENT ŞI SPORT “MUREŞUL”**

Nr. 1820 din 24.09.2021 (nu produce efecte juridice)\*

 INIȚIATOR

 PRIMAR

Soós Zoltán

**REFERAT DE APROBARE**

privind aprobarea contravaloarii serviciilor prestate de către

Complexul de Agrement şi Sport « Mureşul » şi

Bazinul Acoperit Piscina «ing. Mircea Birău» pentru anul 2022

Conform prevederilor art. 484 din Legea nr. 227/2015 privind Codul fiscal, şi în

conformitate cu art. 30, alin. 1 din Legea nr. 273/2006 privind finanţele publice locale, cu modificările şi completările ulterioare, pentru funcţionarea unor servicii publice locale create în interesul persoanelor fizice şi juridice, consiliile locale aprobă tarife pentru prestarea unor servicii.

În baza alineatului 2 al art. 30 din Legea nr. 273/2006, cuantumul tarifelor se stabilesc anual, iar veniturile obţinute din acestea se utilizează integral pentru acoperirea cheltuielilor pentru înfiinţarea serviciilor publice locale, precum şi pentru finanţarea cheltuielilor de întreţinere şi funcţionare ale acestor servicii.

Având în vedere textele legale menţionate mai sus, în vederea acoperirii sumelor investite şi a cheltuielilor curente de întreţinere şi funcţionare a acestor servicii propunem a se aproba cuantumul tarifelor precizate în Anexa nr. 1, nr.2, nr.3.

Administraţia Complexului de Agrement şi Sport „Mureşul” vine cu propunerea de a acorda o reducere cu 20% a obligaţiilor contractuale, pe anul 2022, privind tarifele de închiriere şi concesiune pentru terenurile concesionate respectiv închiriate, situate în str. Plutelor nr. 2 - Complexul de Agrement şi Sport „Mureşul”, cu condiţia achitării până la data de 10.04.2022 a tuturor obligaţiilor contractuale faţă de Municipiul Târgu Mureş.

 Având în vedere prevederile art.108, lit. b), art. 129 alin.2 lit.c), art.139 alin. 3 lit. g) și art.196 alin.1 lit. a) din OUG nr. 57/2019 privind Codul administrativ, supunem spre aprobare Autorităţii Publice deliberative alăturat proiectul de hotărâre.

 DIRECTOR ACASM, Mátyási Miklós-Levente

\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ

**R O M Â N I A PROIECT**

**JUDEŢUL MUREŞ** (nu produce efecte juridice)\*

**CONSILIUL LOCAL MUNICIPAL TÂRGU MUREŞ** PRIMAR

 SOÓS ZOLTAN

**H O T Ă R Â R E A nr. \_\_\_\_\_\_\_**

**din \_\_\_\_\_\_\_\_\_\_ 2021**

**privind aprobarea contravaloarii serviciilor prestate de către**

**Complexul de Agrement şi Sport « Mureşul » şi**

**Bazinul Acoperit Piscina «ing. Mircea Birău» pentru anul 2022**

 **Consiliul Local Municipal Târgu Mureş, întrunit în şedinţă ordinară de lucru,**

**Având în vedere:**

a). Referatul de aprobare nr. 1820 din 24.09.2021 inițiat de Primarul Municipiului Târgu Mureș, prin Administraţia Complexului de Agrement şi Sport “Mureşul”, privind aprobarea contravaloarii serviciilor prestate de către Complexul de Agrement şi Sport « Mureşul » şi Bazinul Acoperit Piscina «ing. Mircea Birău» pentru anul 2022

b).Avizul favorabil al Direcţiei Impozite si Taxe Locale

c). Raportul Comisiilor de specialitate din cadrul Consiliului Local Municipal Târgu Mureş.

**În conformitate cu prevederile:**

* art. 484 din Legea nr. 227/2015 privind Codul fiscal,
* art. 30, alin. (1) și (2) din Legea nr. 273/2006 privind finanţele publice locale, cu modificările şi completările ulterioare,
* art. 80 și art. 81 din Legea nr. 24 din 27 martie 2000 privind normele de tehnică legislativă pentru elaborarea actelor normative
* art. 7 alin. (1) și (2) din Legea nr. 52/2003 privind transparenţa decizională în administraţia publică, republicată,
* art.108 lit. b), art. 129 alin. (1), alin. (2) lit.c), alin. (6) lit. a) și b), art.139 alin. (1), alin. (3) lit. g) și art.196 alin. (1) lit. a) din OUG nr. 57/2019 privind Codul administrativ, cu modificările și completările ulterioare

**H o t ă r ă ş t e :**

**Art.1. S**e aprobă contravaloarea serviciilor prestate de către Complexul de Agrement şi Sport “Mureşul” şi Bazinul Acoperit Piscină “ing.Mircea Birău”, începând cu data de 01.01.2022 conform anexelor 1, 2, 3 și 4 care fac parte integrantă din prezenta hotărâre.

**Art.2.** Se aprobă reducerea cu 20% a obligaţiilor contractuale, pe anul 2022, privind tarifele de închiriere şi concesiune pentru terenurile concesionate respectiv închiriate, situate în str. Plutelor nr. 2 – Complexul de Agrement şi Sport „Mureşul”, cu condiţia achitării până la data de 10.04.2022 a tuturor obligaţiilor contractuale faţă de Municipiul Târgu Mureş.

**Art.3**. Se aprobă accesul gratuit pe terenurile şi bazele sportive proprii, în Bazinul Acoperit Piscină “ing.Mircea Birău” şi în Bazinul olimpic acoperit cu balon presostatic, ale Municipiului Târgu Mureş pentru activităţile/competiţiile organizate de/sau în colaborare cu Municipiul Târgu Mureş, la solicitarea scrisă a organizaţiilor, fundaţiilor, cluburilor, şi a Federaţiilor de specialitate, pe bază de protocol de colaborare cu Municipiul Târgu Mureş.

**Art.4.** Accesul clienţilor în complex la unităţile de cazare este gratuit pe baza voucher-ului cu serie și regim special, vizat de Administrația Complexului de Agrement și Sport ”Mureșul”.

**Art.5.** Cu ducerea la îndeplinire a prevederilor prezentei Hotărâri se încredinţează Executivul Municipiului Târgu Mureş prin Administraţia Complexului de Agrement şi Sport “Mureşul” şi Direcţia Impozite si Taxe Locale.

**Art.6**. În conformitate cu prevederile art.252 alin 1 lit.c, ale art.255 din O.U.G. nr.57/2019 privind Codul administrativ, și ale art.3 alin.1 din Legea nr.554/2004, Legea contenciosului administrativ, prezenta Hotărâre se înaintează Prefectului Județului Mureș pentru exercitarea controlului de legalitate.

**Art. 7**. Prezenta hotărâre se comunică :

* Administrației Complexului de Agrement și Sport ”Mureșul”
* Direcției Impozite si Taxe Locale.

 **VIZĂ DE LEGALITATE**

 **Secretarul General al Municipiului Târgu Mureș,**

 **Bâta Anca Voichița**

\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ